SET บ่ายวิ่งต่อ 19 จุด รับแรงซื้อหุ้น “บิ๊กแคป”-เก็งงบ “บจ.” ไตรมาส 2
SET บ่ายพุ่งต่อ 19 จุด นักลงทุนเข้าซื้อหุ้นบิ๊กแคปหลังราคาลงลึกและงบบจ.ไตรมาส 2/65 ที่ทยอยประกาศออกมาซึ่งคาดจะเติบโตกว่าคาดการณ์
SET บ่ายพุ่งต่อ 19 จุด นักลงทุนเข้าซื้อหุ้นบิ๊กแคปหลังราคาลงลึกและงบบจ.ไตรมาส 2/65 ที่ทยอยประกาศออกมาซึ่งคาดจะเติบโตกว่าคาดการณ์
1 ส.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 14:53 น. อยู่ที่ 1,595.78 จุด เพิ่มขึ้น 19.37 จุด หรือ 1.23% สูงสุดที่ 1,596.66 จุด ต่ำสุดที่ 1,581.23 จุด มูลค่าการซื้อขาย 5.53 หมื่นล้านบาท
สำหรับดัชนีตลาดหุ้นไทยภาคบ่ายที่ปรับตัวขึ้นมานั้น คาดจะมาจากการที่นักลงทุนเข้ามาเก็งกำไรหุ้นบิ๊กแคปซึ่งก่อนหน้านี้ราคาหุ้นปรับตัวลงค่อนข้างมากจากปัจจัยรอบด้านที่กดดันตลาด อีกทั้งคาดมีแรงเก็งกำไรจากงบบจ.ไตรมาส 2 ที่ทยอยประกาศออกมาซึ่งคาดจะออกมาดีกว่าตลาดและนักวิเคราะห์คาดการณ์ไว้
บล.กสิกรไทย ประเมินทิศทางตลาดหุ้นบ่ายนี้ คาดว่า แกว่งตัว Sideway Up ระดับ 1,580-1,595 จุด +- คาด SET Index ยังมีโมเมนตัมเชิงบวก โดยตามปัจจัยต่างประเทศที่ผ่อนคลาย ทั้งเรื่อง Fed มีแนวโน้มชะลอการ hawkish การขึ้นดอกเบี้ย แต่อย่างไรก็ตามยังคงประเมินการปรับขึ้นเป็นเพียง Mini Bearally คาด upside ในการปรับขึ้นยังจำกัด แต่ระยะสั้นประเมินคาดขึ้นต่อ พร้อมกำหนดแนวต้าน 1,616 จุด
บล.โกลเบล็ก ประเมินภาวะตลาดหุ้นไทยภาคบ่าย คาดว่า Sideway ผันผวน ปัจจัยจาก FED จะชะลอการปรับขึ้นดอกเบี้ย หลังเศรษฐกิจสหรัฐเริ่มเข้าสู่ภาวะถดถอย (GDP หดตัวติดต่อกัน 2 ไตรมาส) ขณะที่เงินทุนเคลื่อนย้าย ซึ่งเป็นเงินลงทุนจากนักลงทุนต่างชาติ (Fund Flow) เริ่มไหลกลับเข้าในตลาดหุ้นไทย